Klokken 17.47 kørte en mand over for rødt og ind i en anden bil i krydset ved Vesterbro og Borgergade i Aalborg. Den påkørte bil blev totalskadet, mens den sorte Audi formentlig har skader på fronten og den ene side. - Manden i Audien konstaterer, at der ikke er sket personskade, og flygter derefter fra stedet, siger vagtchef Mogens Haugesen fra Nordjyllands Politi. Manden er cirka 40 år og pænt klædt. Han kører i en nyere sort Audi. Har du set noget, så kontakt Nordjyllands Politi på telefonnummer 114.

Opsummering:
En cirka 40-årig mand i en sort Audi stak tirsdag eftermiddag af fra færdselsuheld i Aalborg. Politiet efterlyser vidner, der har set uheldet.